# Viquimarató:Som aquí! (Museu del Disseny de Barcelona)

La Viquimarató Som aquí! és una activitat organitzada pel Disseny Hub Barcelona - Museu del Disseny de Barcelona amb la col·laboració d'Amical Wikimedia, en el marc de l'exposició Som aquí! Les dones en el disseny. 1900-Avui, que es presenta a la seu del Museu del 5 d'octubre del 2023 al 7 de gener de 2024.
L'exposició ofereix un estudi crític dels èxits i les condicions de treball de les dones dissenyadores durant el segle passat, a través dels objectes creats per protagonistes femenines en diferents àmbits del disseny que van des del moble, l'interiorisme, el disseny gràfic i la il·luminació fins al tèxtil, la ceràmica i la joieria.
L'objectiu de la Viquimarató és ampliar o crear les biografies de les dissenyadores presents a l’exposició, així com també d’aquelles dissenyadores catalanes o espanyoles que es considerin rellevants, encara que, pels motius que siguin, no s’hagin incorporat a la mostra. La recerca que ha fet el Museu del Disseny per a preparar l’exposició, així com la documentació gràfica i d’arxiu que s’ha aconseguit, es posaran al servei de les editores i editors que hi participin.
L’activitat inclou un breu taller d’edició, per a tota aquella persona interessada a saber com s’edita un article a la Viquipèdia, i pren forma de concurs amb premi per a qui hagi fet més edicions.

## Què és una Viquimarató

Una Viquimarató és una activitat on un grup de viquipedistes es troben físicament en un lloc amb l’objectiu d’ampliar el màxim possible un article i/o temàtica determinada de l'enciclopèdia. És una bona manera de fer créixer un article d'una manera ràpida i també de socialitzar un viquiprojecte.

## Programa i dades d'interès

Data: 11 de novembre de 2023, de 10 a 14h
Lloc: Espai de coneixement de l'exposició, Museu del Disseny de Barcelona
Requeriments: els participants heu de portar el vostre ordinador portàtil.
Responsable: Unapeça

## Participants

Podeu participar en la Viquimarató i al taller d'edició presencialment o, si ho preferiu o no us va bé desplaçar-vos, també ho podreu fer en línia.
La participació i l'accés a la Viquimarató són lliures i no hi ha places limitades. Tot i així, per facilitar la coordinació de l'activitat, us agrairem que si esteu interessats a participar-hi afegiu el vostre nom d'usari/usuària a les llistes següents.
Si no heu editat mai a la Viquipèdia, seguiu aquest enllaç i afegiu el vostre nom a la llista que correspongui. També podeu crear el vostre compte d'usuari abans d'assistir a la Viquimarató; no és necessari registrar-se, però és convenient fer-ho.

#### Vindré

* Teresatb
* Cataleirxs
* Raspilla Demekin
* Docosong probablement, per Viquidites
* Hiperterminal (disc.)
* Kowalskyn
* Rosa Andreu
* Lourdes Andúgar

#### Hi participaré a distància

* pilardenou999
* TaronjaSatsuma
* Kippelboy
* Mercè Piqueras
* catgirl

## Propostes d'articles

S'ha elaborat una llista de les biografies de les dissenyadores que necessiten millores, així com d'aquelles biografies de nova creació que a dia d'avui encara manquen a la Viquipèdia, per tal d'oferir una guia als i les participants. La podeu consultar aquí.
Com és costum, les persones interessades a editar articles en el marc d'aquesta Viquimarató poden afegir el seu nom d'usuari/usuària al costat de l'article que vulguin treballar, per fer saber a la resta de participants la seva intenció.
Moltes gràcies per la vostra participació!

## Enllaços externs

* Exposició Som aquí! Les dones en el disseny. 1900-Avui